**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES
SOCIĀLO UN VESELĪBAS JAUTĀJUMU KOMITEJAS SĒDES PROTOKOLS Nr. 6**

Madonā

2024. gada 14. augustā

Sēde sasaukta plkst. 14.00

Sēdi atklāj plkst. 13.58

Sēde notiek attālināti videokonferences platformā ZOOM.

Sēdē tika veiks audioieraksts.

**Sēdi vada**: sociālo un veselības jautājumu komitejas priekšsēdētājs Andris Sakne.

**Protokolē:** lietvede Baiba Bajāre.

**Sēdē piedalās deputāti**: Aivis Masaļski, Kaspars Udrass, Artūrs Čačka, Vita Robalte

**Sēdē nepiedalās deputāti**: Aigars Šķēls, Zigfrīds Gora, Gatis Teilis, Rūdolfs Preiss

**Sēdē piedalās:**

Administrācijas darbinieki: Liene Ankrava – Finanšu nodaļas vadītāja, Artūrs Leimanis – informācijas tehnoloģiju speciālists, Sarmīte Melle – juriste, Evita Zāle – Juridiskās nodaļas vadītāja

Iestāžu vadītāji un darbinieki: Ilze Fārneste – Sociālā dienesta vadītāja, Aina Pidika – Sociālā dienesta lietvede, Biruta Radžēle – Sociālās palīdzības nodaļas vadītāja, Olga Elsiņa – Bāriņtiesas vadītāja, Tālis Salenieks – Lubānas apvienības pārvaldes vadītājs, Reinis Braķis – Ērgļu apvienības pārvaldes Īpašumu uzturēšanas nodaļas vadītājs, ceļu meistars

Sēdes vadītājs Andris Sakne iepazīstina ar Madonas novada pašvaldības domes Sociālo un veselības jautājumu komitejas sēdes darba kārtību.

**DARBA KĀRTĪBA:**

**0. Par darba kārtību**

ZIŅO: Andris Sakne

**1. Par finansējuma piešķiršanu saziņas iekārtas uzstādīšanai Lubānas sociālās aprūpes centra liftā**

ZIŅO: Tālis Salenieks

**2.** **Par saistošo noteikumu “Grozījumi Madonas novada pašvaldības 2023. gada 30. novembra saistošajos noteikumos Nr.18 “Brīvprātīgās iniciatīvas pabalsti Madonas novadā”” izdošanu**

ZIŅO: Biruta Radžēle

**3. Par Madonas novada pašvaldības iestādes “Madonas novada bāriņtiesa” reorganizēšanu, izveidojot Madonas novada un Varakļānu novada pašvaldības kopīgu iestādi “Madonas novada un Varakļānu novada bāriņtiesa”, tās nolikuma apstiprināšanu**

ZIŅO: Evita Zāle

**4. Par saistošo noteikumu “Grozījumi Madonas novada pašvaldības 2022. gada 17. oktobra saistošajos noteikumos Nr.39 “Par valsts nodevas atvieglojumu bāriņtiesas sniegtajam pakalpojumam Madonas novadā”” nodošanu sabiedrības viedokļa noskaidrošanai**

ZIŅO: Sarmīte Melle

**0. Par darba kārtību**

ZIŅO: Andris Sakne

Sēdes vadītājs aicina balsot par sēdes darba kārtību.

**Atklāti balsojot: ar 5 balsīm "Par" (Aivis Masaļski, Kaspars Udrass, Artūrs Čačka, Vita Robalte, Andris Sakne), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības jautājumu komiteja NOLEMJ:**

Apstiprināt 2024. gada 14. augusta Madonas novada pašvaldības domes Sociālo un veselības jautājumu komitejas sēdes darba kārtību.

**1. Par finansējuma piešķiršanu saziņas iekārtas uzstādīšanai Lubānas sociālās aprūpes centra liftā**

ZIŅO: Tālis Salenieks

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Aivis Masaļski, Kaspars Udrass, Artūrs Čačka, Vita Robalte, Andris Sakne), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības jautājumu komiteja NOLEMJ:**

**Atbalstīt lēmuma projektu un virzīt izskatīšanai uz Finanšu komitejas sēdi.**

Lēmuma projekts:

Lubānas sociālās aprūpes centra vadītājas Jolantas Kočānes 29.07.2024. iesniegumā (reģistrēts Lubānas apvienības pārvaldē 29.07.2024. ar Nr. LUB/1.8/24/51) izteikts lūgums par finanšu līdzekļu piešķiršanu 1252,35 EUR saziņas iekārtas uzstādīšanai iestādes liftam. Lūgums pamatots ar AS “Inspecta Latvia” 29.08.2022. inspekcijas ziņojumu Nr.3-4.2.3/671161, kurā norādīts uz dispečerizācijas bloka neesamību, līdz ar to iekārta neatbilst lietošanas prasībām, konstatētas atkāpes, kas tieši ietekmē drošību. Alternatīvi risinājumi nav iespējami, kā tikai sertificētas iekārtas uzstādīšana (pielikumā Patērētāju tiesību aizsardzības biroja norādījumi saziņas iekārtām liftos).

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt finansējumu 1 252,35 EUR Lubānas sociālas aprūpes centra lifta aprīkošanai ar saziņas iekārtu. Finansējumu paredzot no 2024. gada Madonas novada pašvaldības budžeta nesadalītajiem līdzekļiem, kas ņemti no Lubānas apvienības pārvaldes 2023.gada atlikuma.

**2. Par saistošo noteikumu “Grozījumi Madonas novada pašvaldības 2023. gada 30. novembra saistošajos noteikumos Nr. 18 “Brīvprātīgās iniciatīvas pabalsti Madonas novadā”” izdošanu**

ZIŅO: Biruta Radžēle

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Aivis Masaļski, Kaspars Udrass, Artūrs Čačka, Vita Robalte, Andris Sakne), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības jautājumu komiteja NOLEMJ:**

**Atbalstīt lēmuma projektu un virzīt izskatīšanai uz Finanšu komitejas sēdi.**

Lēmuma projekts:

Madonas novada bāriņtiesas ierosināja un lūdza pašvaldībai rast iespēju noteikt atlīdzību par aizgādņa pienākumu pildīšanu vai rast jebkuru citu risinājumu, kas atvieglotu aizgādņu piesaistīšanas procesu, jo ir problemātiski atrast cilvēku, kurš uzņemtos aizgādņa pienākumus.

Pašvaldību likuma 44. panta otrajā daļā paredzēts, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.

Pašvaldību likuma 4. panta pirmās daļas 11.punktā noteikta viena no pašvaldības autonomajām funkcijām: īstenot aizgādnībā esošo personu tiesību un interešu aizsardzību. Šo funkciju realizē bāriņtiesa. Bāriņtiesa, pamatojoties uz tiesas spriedumu par aizgādnības nodibināšanu personām ar garīga rakstura vai citiem veselības traucējumiem, personām, kas izlaidīga vai izšķērdīga dzīvesveida dēļ draud novest sevi vai savu ģimeni trūkumā, un viņu rīcībspējas ierobežošanu, un doto uzdevumu: iecelt aizgādni, ieceļ iepriekšminētajām personām likumisko pārstāvi – aizgādni.

Atlīdzība par aizgādņa pienākumu veikšanu netiek nodrošināta no valsts budžeta līdzekļiem visā valstī vienlīdzīgi, kā tas ir aizbildņiem. Madonas novada bāriņtiesa norāda, ka Labklājības ministrijas ieskatā pašvaldības, samērā ar sava budžeta iespējām, var piešķirt pabalstu aizgādņiem par pienākumu pildīšanu. Taču finansiāla atbalsta nodrošināšana aizgādņiem ir pašvaldības brīvprātīga iniciatīva, attiecīgi katra pašvaldība savos saistošajos noteikumos nosaka kritērijus šāda atbalsta saņemšanai.

Pašvaldības brīvprātīgā iniciatīva ir atbalstīt aizgādņus, kuru aizgādnībā esošās personas ir deklarētas Madonas novada pašvaldības administratīvajā teritorijā un par kuru iecelšanu ir lēmusi Madonas novada bāriņtiesa.

Saistošie noteikumi Nr. 18 nosaka Madonas novada pašvaldības brīvprātīgās iniciatīvas pabalstu veidus, apmērus, to piešķiršanas un izmaksas kārtību un to personu loku, kuras ir tiesīgas saņemt pabalstus.

Ir izstrādāti saistošie noteikumi “Grozījumi Madonas novada pašvaldības 2023. gada 30. novembra saistošajos noteikumos Nr.18 “Brīvprātīgās iniciatīvas pabalsti Madonas novadā””, kas paredz ieviest jaunu brīvprātīgās iniciatīvas pabalstu: pabalsts aizgādnībā esošas personas aizgādnim.

Pašvaldību likuma 46. panta trešajā daļā paredzēts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.

No 2024. gada 22. jūlija līdz 6.augustam sabiedrības viedokļa noskaidrošanai saistošo noteikumu projekts tika ievietots pašvaldības mājas lapā. Neviens priekšlikums netika saņemts.

Pašvaldību likuma 47. panta otrajā daļā paredzēts, ka dome triju darbdienu laikā pēc parakstīšanas rakstiski nosūta atzinuma sniegšanai Vides aizsardzības un reģionālās attīstības ministrijai [..] saistošos noteikumus sociālās drošības un bērnu tiesību aizsardzības jautājumos [..]vai citā likumā noteiktus saistošos noteikumus un to paskaidrojuma rakstu – attiecīgajā likumā noteiktajai ministrijai. Ministrija mēneša laikā no saistošo noteikumu saņemšanas dienas izvērtē to tiesiskumu un nosūta pašvaldībai attiecīgu atzinumu.

Pašvaldību likuma 47. panta ceturtajā daļā paredzēts, ja Vides aizsardzības un reģionālās attīstības ministrijas atzinumā nav izteikti iebildumi pret saistošo noteikumu tiesiskumu, pašvaldība triju darbdienu laikā pēc atzinuma saņemšanas nosūta saistošos noteikumus un to paskaidrojuma rakstu izsludināšanai oficiālajā izdevumā “Latvijas Vēstnesis”. Šāda kārtība piemērojama arī gadījumā, kad pašvaldībai likumā noteiktajā termiņā atzinums nav nosūtīts.

Pamatojoties uz Pašvaldību likuma 10. panta pirmās daļas 1. punktu, 44. panta pirmo daļu, 47. panta otro un ceturto daļu,atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izdot saistošos noteikumus Nr. \_\_\_ “Grozījumi Madonas novada pašvaldības 2023. gada 30. novembra saistošajos noteikumos Nr.18 “Brīvprātīgās iniciatīvas pabalsti Madonas novadā”.
2. Uzdot Lietvedības nodaļai saistošos noteikumus un to paskaidrojuma rakstu triju darba dienu laikā pēc to parakstīšanas elektroniskā veidā nosūtīt atzinuma sniegšanai Viedās administrācijas un reģionālās attīstības ministrijai.
3. Ja Viedās administrācijas un reģionālās attīstības ministrijas atzinumā nav izteikti iebildumi par pieņemto saistošo noteikumu tiesiskumu vai pašvaldībai likumā noteiktajā termiņā atzinums nav nosūtīts, uzdot Lietvedības nodaļai triju darbdienu laikā pēc atzinuma saņemšanas saistošos noteikumus elektroniskā veidā nosūtīt izsludināšanai Latvijas Republikas oficiālajam izdevumam “Latvijas Vēstnesis” un pēc tam Madonas novada Centrālās administrācijas Attīstības nodaļai publicēšanai.
4. Kontroli par lēmuma izpildi uzdot veikt Madonas novada pašvaldības izpilddirektoram.

**3. Par Madonas novada pašvaldības iestādes “Madonas novada bāriņtiesa” reorganizēšanu, izveidojot Madonas novada un Varakļānu novada pašvaldības kopīgu iestādi “Madonas novada un Varakļānu novada bāriņtiesa”, tās nolikuma apstiprināšanu**

ZIŅO: Evita Zāle

DEBATĒS PIEDALĀS: A. Sakne, V.Robalte, O.Elsiņa

A.Sakne vaicā Madonas bāriņtiesa tiks galā ar darbu apjomu. O.Elsiņa atbild, ka tiks meklēti 2 darbinieki, kas no 2024.gada 1.oktobra strādās Varakļānos. V.Robalte interesējas par materiālo nodrošinājumu. O.Elsiņa stāsta, ka, tāpat kā Madonā, Varakļānos ar darbiniekiem tiks noslēgti līgumi par personīgā auto lietošanu darba vajadzībām.

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Aivis Masaļski, Kaspars Udrass, Artūrs Čačka, Vita Robalte, Andris Sakne), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības jautājumu komiteja NOLEMJ:**

**Atbalstīt lēmuma projektu un virzīt izskatīšanai uz Finanšu komitejas sēdi.**

Lēmuma projekts:

Ar 28.10.2021. Madonas novada pašvaldības domes lēmumu Nr.380 ir izveidota pašvaldības iestāde “Madonas novada bāriņtiesa”, reģistrācijas Nr.40900038631.

Ar 15.07.2009. Varakļānu novada pašvaldības domes lēmumu Nr.4.9. ir izveidota pašvaldības iestāde “Varakļānu novada bāriņtiesa”, reģistrācijas Nr.40900004917.

Saskaņā ar Bāriņtiesu likuma 2.panta trešo, ceturto un piekto daļu Bāriņtiesas darbības teritorija ir attiecīgās pašvaldības administratīvā teritorija, izņemot šā panta piektajā daļā minēto gadījumu. Veidojot bāriņtiesu, pašvaldības dome nodrošina, lai visiem attiecīgās pašvaldības administratīvās teritorijas iedzīvotājiem bāriņtiesa būtu pēc iespējas ērti pieejama. Bāriņtiesas darbība nodrošināma visos novada pagastos un novada pilsētās. Vienā pašvaldībā izveido ne vairāk kā vienu bāriņtiesu. Vairākas pašvaldības var veidot kopīgu bāriņtiesu.

Pašvaldību likuma 80.pants nosaka, ka kopīgu uzdevumu risināšanai pašvaldības, savstarpēji vienojoties, var izveidot kopīgas iestādes. Šādas iestādes darbojas uz attiecīgo domju apstiprināta nolikuma pamata. Nolikums nosaka pašvaldību kopīgās iestādes (turpmāk — kopīgā iestāde) kompetenci, tās finansēšanas, uzraudzības, likvidēšanas kārtību, kā arī kārtību, kādā notiek izstāšanās no kopīgās iestādes, un citus pašvaldību kopīgās iestādes darbības jautājumus. (2) Publisko un privāto tiesību jomā kopīgā iestāde darbojas attiecīgo publisko tiesību juridisko personu vārdā. Kopīgajai iestādei īpašumā, valdījumā vai lietošanā var būt kustama manta. Nekustamais īpašums kopīgajai iestādei var būt valdījumā vai lietošanā. Kopīgajai iestādei ir patstāvīgs budžets.

Bez tam Administratīvo teritoriju un apdzīvoto vietu likuma Pārejas noteikumu 33.7 punkts nosaka, ka ar 2025. gada pašvaldību vēlēšanās jaunievēlētās Madonas novada pašvaldības domes pirmo sēdi izbeidzas bijušās Varakļānu novada pašvaldības domes pilnvaras. Madonas novada pašvaldība ir Varakļānu novada pašvaldības institūciju, finanšu, mantas, tiesību un saistību pārņēmēja, tai skaitā Madonas novada pašvaldībai būs jāpārņem Varakļānu novada bāriņtiesas tiesības un saistības.

Lai efektīvāk veiktu Bāriņtiesu likumā bāriņtiesām noteikto funkciju Madonas novada un Varakļānu novada administratīvajās teritorijās jau uz lēmuma pieņemšanas brīdi, ir priekšlikums izveidot Madonas novada pašvaldības un Varakļānu novada pašvaldības kopīgu iestādi, veicot esošas iestādes Varakļānu novada bāriņtiesas pievienošanu Madonas novada bāriņtiesai, nosakot kā iestādes “Madonas novada un Varakļānu novada bāriņtiesa” dibinātājus Madonas novada pašvaldību un Varakļānu novada pašvaldību.

Pašvaldību likuma 10.panta pirmās daļas 8.punkts paredz ,ka tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus.

Noklausījusies informāciju, pamatojoties uz Valsts pārvaldes iekārtas likuma 15.panta trešās daļas 2.punktu, Pašvaldību likuma 10.panta pirmās daļas 8.punktu, 80.pantu, Bāriņtiesu likuma 2.panta piekto, sesto daļu, 7.panta otro daļu, 9.panta pirmo daļu, ņemot vērā Varakļānu novada pašvaldības domes 2024. gada \_\_. augusta lēmumu “\_\_”, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Ar 2024.gada 1.septembri uzsākt un līdz 2024.gada 30.septembrim pabeigt Madonas novada pašvaldības iestādes “Madonas novada bāriņtiesa” reorganizācijas procesu par Madonas un Varakļānu novada pašvaldību kopīgo iestādi “Madonas novada un Varakļānu novada bāriņtiesa”.

2. Reorganizācijas procesa rezultātā:

2.1. 2024.gada 30.septembrī reorganizējamai Madonas novada pašvaldības iestādei “Madonas novada bāriņtiesa” pievienot Varakļānu novada pašvaldības iestādi “Varakļānu novada bāriņtiesa”, nosakot, ka Madonas novada bāriņtiesa ir visu Varakļānu novada bāriņtiesas saistību (tajā skaitā darba tiesisko attiecību), prasību, finanšu līdzekļu kā arī materiālo un nemateriālo vērtību, bāriņtiesu lietu, tiesību pārņēmēja.

2.2. Ar 2024.gada 1.oktobri reorganizējamā iestāde “Madonas novada bāriņtiesa” ar tai pievienoto Varakļānu novada bāriņtiesu tiek reorganizēta par Madonas novada pašvaldības un Varakļānu novada pašvaldības kopīgo iestādi ar nosaukumu “Madonas novada un Varakļānu novada bāriņtiesa”, saglabājot Madonas novada bāriņtiesas reģistrācijas numuru un juridisko adresi, un noteikt, ka:

2.2.1. kopīgās iestādes “Madonas novada un Varakļānu novada bāriņtiesa” dibinātāji ir Madonas novada pašvaldība un Varakļānu novada pašvaldība;

2.2.2. kopīgā iestāde “Madonas novada un Varakļānu novada bāriņtiesa” darbības teritorija ir Madonas novada un Varakļānu novada administratīvās teritorijas;

2.2.3. kopīgā iestāde “Madonas novada un Varakļānu novada bāriņtiesa” ir Madonas novada bāriņtiesas un Varakļānu novada bāriņtiesas saistību un tiesību pārņēmēja;

2.2.4. kopīgā iestāde “Madonas novada un Varakļānu novada bāriņtiesa” turpina visas Madonas novada bāriņtiesas un Varakļānu novada bāriņtiesas funkcijas;

2.2.5. kopīgās iestādes “Madonas novada un Varakļānu novada bāriņtiesa” bāriņtiesas priekšsēdētāja ir Madonas novada bāriņtiesas priekšsēdētāja Olga Elsiņa;

3. Apstiprināt Madonas novada pašvaldības un Varakļānu novada pašvaldības kopīgās iestādes “Madonas novada un Varakļānu novada bāriņtiesa” nolikumu.

4. Uzdot pašvaldības izpilddirektoram organizēt Madonas novada pašvaldības iestādes “Madonas novada pašvaldības bāriņtiesa” reorganizācijas procesu, Madonas novada pašvaldības un Varakļānu novada pašvaldības kopīgas iestādes “Madonas novada un Varakļānu novada bāriņtiesa” reģistrēšanu Uzņēmumu reģistra vienotajā publisko personu un iestāžu sarakstā.

5. Uzdot Madonas novada bāriņtiesai sagatavot informāciju par Madonas novada pašvaldības un Varakļānu novada pašvaldības kopīgas iestādes “Madonas novada un Varakļānu novada bāriņtiesa”, kuras darbības teritorija ir Madonas novada administratīvā teritorija un Varakļānu novada administratīvā teritorija, izveidošanu un darbības uzsākšanu 2024. gada 1.oktobrī, publicēšanai oficiālajā izdevumā "Latvijas Vēstnesis".

**4. Par saistošo noteikumu “Grozījumi Madonas novada pašvaldības 2022. gada 17. oktobra saistošajos noteikumos Nr.39 “Par valsts nodevas atvieglojumu bāriņtiesas sniegtajam pakalpojumam Madonas novadā”” nodošanu sabiedrības viedokļa noskaidrošanai**

ZIŅO: Sarmīte Melle

Sēdes vadītājs aicina balsot par lēmuma projektu.

**Atklāti balsojot: ar 5 balsīm "Par" (Aivis Masaļski, Kaspars Udrass, Artūrs Čačka, Vita Robalte, Andris Sakne), "Pret" – nav, "Atturas" – nav, "Nepiedalās" – nav, Madonas novada pašvaldības domes sociālo un veselības jautājumu komiteja NOLEMJ:**

**Atbalstīt lēmuma projektu.**

Lēmuma projekts:

Madonas novadā spēkā ir pašvaldības 2022. gada 17. oktobra saistošie noteikumi Nr. 39 “Par valsts nodevas atvieglojumu bāriņtiesas sniegtajam pakalpojumam Madonas novadā” (turpmāk – saistošie noteikumi Nr. 39), kas nosaka atvieglojumus valsts nodevai bāriņtiesas sniegtajam pakalpojumam par mantojuma saraksta sastādīšanu, ja mantojums tiek pieņemts nepilngadīgā vārdā.

Ar 2024. gada 1.oktobri pēc Madonas novada bāriņtiesas un Varakļānu novada bāriņtiesas reorganizācijas darbu uzsāks Madonas novada un Varakļānu novada kopīgā iestāde “Madonas novada un Varakļānu novada bāriņtiesa”. Lai Madonas novada un Varakļānu novada bāriņtiesa varētu piemērot iepriekšminētos valsts nodevas atvieglojumus Madonas novadā, ir izstrādāti grozījumi saistošajos noteikumos Nr.39.

Pašvaldību likuma 46. panta trešajā daļā paredzēts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.

Madonas novada pašvaldības 2024. gada 29.februāra saistošo noteikumu Nr.7 “Madonas novada pašvaldības nolikums” 78. punktā paredzēts, ka saistošo noteikumu projekts un tam pievienotais paskaidrojuma raksts tiek izskatīts Domes komitejā pēc piekritības. Domes komiteja pieņem atzinumu par saistošo noteikumu projekta publicēšanu pašvaldības oficiālajā tīmekļvietnē sabiedrības viedokļa noskaidrošanai.

Pamatojoties uz Pašvaldību likuma 46. panta trešo daļu, Madonas novada pašvaldības 2024. gada 29.februāra saistošo noteikumu Nr.7 “Madonas novada pašvaldības nolikums” 78. punktu, atklāti balsojot: PAR \_\_ , PRET \_\_\_ , ATTURAS \_\_\_ , Madonas novada pašvaldības domes Sociālo un veselības jautājumu komiteja NOLEMJ:

uzdot Madonas novada bāriņtiesai organizēt pašvaldības saistošo noteikumu “Grozījumi Madonas novada pašvaldības 2022. gada 17. oktobra saistošajos noteikumos Nr.39 “Par valsts nodevas atvieglojumu bāriņtiesas sniegtajam pakalpojumam Madonas novadā”” projekta un to paskaidrojuma raksta publicēšanu pašvaldības oficiālajā tīmekļvietnē sabiedrības viedokļa noskaidrošanai, nosūtot tos publicēšanai Centrālās administrācijas Attīstības nodaļai.

**5. Informatīvais jautājums: Par palīdzību dzīvojamās platības piešķiršanā pēc ugunsgrēka**

ZIŅO: Reinis Braķis

DEBATĒS PIEDALĀS: A. Sakne, V.Robalte, R.Braķis

R.Braķis informē komiteju, ka Ērgļu apvienības pārvalde piedāvā ugunsgrēkā cietušajai ģimenei pašvaldības 2-istabu dzīvokli, kurā pārvalde veiks remontu - salabos elektroapgādi un ūdens un kanalizācijas padevi. Remonta izmaksas sastāda apmēram 1000 EUR. Cietušie šajā dzīvokli dzīvos līdz 2025. gada pavasarim. V.Robalte uzskata, ka, lai dzīvoklī varētu dzīvot nepilngadīgas personas, nepieciešams veikt visa dzīvokļa kosmētisko remontu. A.Sakne dod uzdevumu Ērgļu apvienības pārvaldei līdz Domes sēdei sagatavot tāmi par remontdarbiem pilnā apjomā.

**6. Informatīvais jautājums: Par Sociālā dienesta darbību 2024. gadā**

ZIŅO: I.Fārneste

DEBATĒS PIEDALĀS: I. Fārneste

I.Fārneste iepazīstina komiteju ar prezentāciju par Sociālā dienesta darbību 2024. gadā.

Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā.

Sēdi slēdz plkst. 15:20

Sēdes vadītājs: A.Sakne

Sēdes protokolētāja: B.Bajāre